Socialdemokratiet og Radikale Venstre har historisk set haft et tæt samarbejde, men de seneste år har der været flere uenigheder. I dag havde de to nordjyske folketingskandidater, Flemming Møller Mortensen (S) og Casper Hedegaard (R) sat hinanden stævne for fortsat at sikre en god forbindelse mellem de to partier. - Når man sidder i Folketinget, skal man kunne samarbejde, lyder det fra Casper Hedegaard, mens de to politikere samarbejder om at bygge bro over en å ved hjælp af valgplakater. Fra 2011 til 2015 sad partierne i regering sammen, men siden har det knebet med samarbejdet. Og med hele 13 partier på stemmesedlen ved det kommende Folketingsvalg er der muligheder for en række nye alliancer, og på udlændingepolitikken er der stadig store forskelle på meningerne. - Hvis man vil nå et mål og ikke falde i vandet, skal man tænke sig godt om. Og hvis vi ikke kan finde ud af det mellem S og R, så går det ud over Danmark, lyder det samstemmende. Til at starte med ser det ud til, at mediestuntet og plakatbroen er solidt og underbygger de to nordjyske kandidaters holdning. Men pludselig bliverer valgkamp blevet til vandkamp - se hele klippet øverst i artiklen.

Opsummering:
Et ellers veltilrettelagt mediestunt tog pludselig en uventet drejning, da samarbejdet mellem S og R braste sammen.